Víkingur Heiðar Ólafsson

Víkingur Heiðar Ólafsson (fæddur 14. febrúar 1984) er íslenskur píanóleikari.

Víkingur hefur leikið á tónleikum víða í Evrópu, Asíu, Bandaríkjunum og Kanadahttp://www.harrisonparrott.com/artist/profile/vikingur-olafsson og komið fram sem einleikari með hljómsveitum á borð við Philharmonia Orchestra í Lundúnumhttp://www.birminghampost.co.uk/whats-on/arts-culture-news/review-philharmonia-orchestra-symphony-hall-10977143, Hljómsveit Danska ríkisútvarpsinshttp://www.b.dk/musik/vi-holder-med-vikingur,  Fílharmóníusveitina í Turku í Finnlandihttp://www.bach-cantatas.com/Bio/Olafsson-Vikingur.htm og BBC-sinfóníuhljómsveitina í Ulsterhttp://www.belfasttelegraph.co.uk/entertainment/music/review-ulster-orchestra-is-pulling-out-all-the-stops-34119741.html. Víkingur hefur hlotið fjölda viðurkenninga fyrir píanóleik sinn og tónlistarstarf, meðal annars Íslensku bjartsýnisverðlaunin 2009http://www.mbl.is/greinasafn/grein/1316762/ og Íslensku tónlistarverðlaunin átta sinnum. Árið 2014 gekk Víkingur til liðs við alþjóðlegu umboðsskrifstofuna Harrison Parrott, árið 2016 skrifaði hann undir útgáfusamning hjá þýsku hljómplötuútgáfunni Deutsche Grammophon, og gaf skömmu síðar út sína fyrstu hljómplötu undir merkjum hennar.

Árið 2025 hlaut Víkingur Grammy-verðlaun fyrir flutning á verki Johann Sebastian Bach, Goldberg-tilbrigðum. Var tilbúinn með tapræðu í matarboðinu Vísir. Sótt 3. febrúar, 2025

 Opnunartónleikar Hörpu 
Víkingur lék píanókonsert Edvards Griegs með Sinfóníuhljómsveit Íslands undir stjórn Vladímírs Ashkenazy á opnunartónleikum tónlistarhússins Hörpu í Reykjavík 2011http://www.mbl.is/greinasafn/grein/1376793/. Víkingur hefur síðan komið fram með Ashkenazy á tónleikum í Kaupmannahöfnhttp://www.b.dk/musik/vi-holder-med-vikingur og Birminghamhttp://www.birminghampost.co.uk/whats-on/arts-culture-news/review-philharmonia-orchestra-symphony-hall-10977143.

 Flutningur á nýrri tónlist 
Víkingur hefur frumflutt fjóra íslenska píanókonserta, eftir Daníel Bjarnason, Hauk Tómasson, Snorra Sigfús Birgissonhttp://www.bach-cantatas.com/Bio/Olafsson-Vikingur.htm og Þórð Magnússonhttp://www.sinfonia.is/tonleikar-og-midasala/listamenn/vikingur-heidar-olafsson. Meðal erlendra tónskálda sem Víkingur hefur starfað með er bandaríska tónskáldið Philip Glass, en Víkingur hefur leikið píanóetýður hans með honum á tónleikum í Reykjavíkhttp://www.mbl.is/folk/verold/2014/01/27/philip_glass_og_vikingur_heidar_saman_a_tonleikum/, Gautaborghttp://www.gp.se/n%C3%B6je/musik/philip-glass-the-etudes-philip-glass-maki-namekawa-v%C3%ADkingur-%C3%B3lafsson-piano-1.436324 og Lundúnumhttps://www.ft.com/content/25aaddf0-ef27-11e4-a6d2-00144feab7de. Víkingur hefur einnig starfað með enska tónskáldinu Mark Simpsonhttp://www.gramophone.co.uk/classical-music-news/mark-simpson-named-as-the-bbc-philharmonics-new-composer-in-association.

 Útgáfa 
Síðla árs 2016 var tilkynnt um að Víkingur hefði undirritað útgáfusamning við þýsku tónlistarútgáfuna Deutsche Grammophon. Fyrsti hljómdiskur hans hjá útgáfunni kom út í janúar 2017, en diskurinn var helgaður píanóverkum bandaríska tónskáldsins Philips Glass og gefinn út í tilefni af áttræðisafmæli hanshttps://www.nytimes.com/2017/08/11/arts/music/the-pianist-vikingur-olafsson-on-why-philip-glass-matters.html. Diskurinn hlaut einróma lof gagnrýnendahttps://www.gramophone.co.uk/review/glass-%C3%A9tudes-%E2%80%93-selection-glassworks-%E2%80%93-openinghttp://artsfuse.org/157212/cd-reviews-philip-glass-piano-works-and-dessays-pictures-of-america/http://artsfuse.org/157212/cd-reviews-philip-glass-piano-works-and-dessays-pictures-of-america/ og var m.a. valinn með bestu klassísku hljómdiskum ársins 2017 á vef NPRhttps://www.npr.org/sections/deceptivecadence/2017/12/19/570182207/npr-musics-top-10-classical-albums-of-2017, Gramophonehttps://www.gramophone.co.uk/feature/critics-choice-2017 og New York Timeshttps://www.nytimes.com/2017/12/13/arts/music/best-classical-music-recordings-2017.html?rref=collection%2Fspotlightcollection%2Fclassical-music-reviews.

Árið 2010 stofnaði Víkingur útgáfufyrirtækið Dirrindí, og hefur hann gefið út þrjá hljómdiska undir merkjum þess. Árið 2010 kom út diskurinn Debut með verkum Beethovens og Brahms, og árið 2011 diskurinn Chopin – Bach, með prelúdíum Chopins og partítum Bachshttp://www.bach-cantatas.com/Bio/Olafsson-Vikingur.htm. Árið 2012 kom út diskurinn Winterreise, þar sem Kristinn Sigmundsson syngur Vetrarferðina eftir Schubert við meðleik Víkings. Diskurinn hlaut Íslensku tónlistarverðlaunin sem tónlistarupptaka ársins 2012 á sviði sígildrar- og samtímatónlistar.

 Tónlistarhátíðir 
Víkingur er stofnandi og listrænn stjórnandi tónlistarhátíðarinnar Reykjavík Midsummer Music, sem haldin hefur verið árlega í Hörpu síðan 2012. Hátíðin hlaut tvenn verðlaun á Íslensku tónlistarverðlaununum 2012, sem tónlistarviðburður ársins í sígildri- og samtímatónlist, og Rogastans, nýsköpunarverðlaun Íslensku tónlistarverðlaunanna. Víkingur er einnig listrænn stjórnandi sænsku tónlistarhátíðarinnar Vinterfest, en Víkingur tók við því starfi af klarinettuleikaranum Martin Fröst 2015.

 Sjónvarp og útvarp 
Víkingur vann að tónlistarþáttunum Útúrdúr, ásamt Höllu Oddnýju Magnúsdóttur og Viðari Víkingssyni, sem sýndir voru á RÚV 2013-14 og 2014-15, og tilnefndir voru til Edduverðlauna 2015. Þáttunum var afar vel tekið af gagnrýnendumhttp://www.vb.is/skodun/skritnir-karlar-rimur-og-pianoleikur/96940/. Víkingur hefur einnig gert útvarpsþætti fyrir Rás 1http://www.ruv.is/thaettir/fjorar-hendur-og-flygill.

 Samstarf með myndlistarmönnum 
Árið 2014 var Víkingur hluti af gjörningi svissneska lisamannsins Romans Signers á Transart-hátíðinni í Bolzano í ítölsku ölpunum. Víkingur lék þar tónverkið Vers la Flamme eftir Alexander Scriabin á fljótandi sviði úti á Vernago-vatni, en flutningurinn truflaður af þyrlu sem sveimaði yfir honumhttps://vimeo.com/107397899. Auk Signers hefur Víkingur starfað með videólistamönnunum Yann Malka og Lillevan.

 Nám 
Víkingur lauk bachelors- og meistaranámi frá Juilliard-skólanum í New York, þaðan sem hann útskrifaðist 2008. Aðalkennarar hans við skólann voru Jerome Lowenthal og Robert McDonald. Einnig sótti Víkingur píanótíma til Ann Schein. Víkingur lauk einleikaraprófi frá Tónlistarskólanum í Reykjavík 2001 undir handleiðslu Peters Maté, en áður lærði Víkingur hjá Erlu Stefánsdóttur.

Tilvísanir

 Tengill 
 Vefsetur Víkings Heiðars Ólafssonar

Flokkur:Íslenskir Grammy-verðlaunahafar
Flokkur:Íslenskir tónlistarmenn
Flokkur:íslenskir píanóleikarar
Flokkur:Reykjaætt